V (parakanta)

Si Kim Tae-hyung ( Korea;namundag kan Disyembre 30, 1995), midbid man sa saiyang ngaran sa entablado na V, sarong parakanta asin parasurat nin kanta sa Sur na Korea. Siya sarong bokalista kan Sur na Koreanong bandang BTS.

Kaamayi kan buhay asin edukasyon 
Namundag si V (Kim Tae-hyung) kan Disyembre 30, 1995, sa Seo District kan Daegu, South Korea, asin nagdakula sa Geochang County. Siya an pinakamatua sa tolong aki, na may nguhod na tugang na lalaki asin babae. Si V enot na nagmawot na magin propesyonal na parakanta sa elementarya. Sa suporta kan saiyang ama, nagpoon siyang magkua nin mga leksyon sa saxophone sa middle school bilang paagi na mapapadagos an karera. Pag - abot nin panahon, si V nagin trainee para sa Big Hit Entertainment pakatapos na mag - agi nin sarong audition sa Daegu.

Pakagradwar sa Korean Arts High School kan 2014, si V nagbali sa Global Cyber University - naggradwar siya kan Agosto 2020 na may mayor  sa Broadcasting asin Entertainment. Kadtong 2021, nag-enrol siya sa Hanyang Cyber University, nagkukua nin Master of Business Administration sa Advertising asin Media.

Padara asin impluensya 
Si V pig'imbento an taramon na "I purple you" kan mga tiripon kan BTS' kan  Nobyembre 2016. Poon kaidto an 'purple' (lila) iyo na an nagin simbolo kan BTS asin mga tagahanga' kaini. An UNICEF ginamit man an taramon sa kampanya kaini sa anti-bullying katuwang an BTS.

Kan 2018, an Eugene Investment & Securities Co., Ltd. nagkondukta nin analytical research sa hiro kan  Google search  en relasyon sa K-pop industry. Si "V" nangengenot nagranggo sa chart, na boot sabihon ini an pinakaharanapon na keyword sa South Korea sa lima nang taon nakaagi. Sa survey pigkondukta kan Gallup Korea, V napili na iyo an ika-4 na idolo kan 2019; dati ini pigranggo na ika-9 kan 2018. Kan 2021, siya nagranggo bilang pinakapopular na Koreanong celebrity sa Hapon sa laog nin 28ng sunod-sunod na semana.

Iba-ibang mga artista pigsambit siya komo sarong impluensya asin modelo/arogan, siring ki The Boyz's Younghoon asin Hwall, Golden Child's Jaehyun and Jangjun, MVP's Been, Rainz's Byun Hyun-min, Cravity's Serim, Ateez's Yeosang and Mingi, D-Crunch's Jungseung and Dylan, Lucente's Bao, Newkidd's Yunmin, Boy Story's Hanyu, TXT's Beomgyu, Produce X 101 contestant Koo Jungmo, Lee Taeseung asin Mahiro Hidaka, asin an dating myembro kan Wanna One na si Park Ji-hoon.

Diskograpiya

Singles

Iba pang mga kanta

Mga panluwas na takod
 https://bts.fandom.com/wiki/V

Mga toltolan